Akademický senát

12.12.2016

**Návrh na uzatvorenie dodatku ku Koncesnej zmluve o prevádzke stravovacej jednotky uzavretej medzi**

**STU v Bratislave a Delikanti, s. r. o. zo dňa 9.12.2013**

**Predkladá:** **prof. Ing. Ján Šajbidor, DrSc.**

dekan FCHPT STU

**prof. Dr. Ing. Miloš Oravec**

dekan FEI STU

Vypracoval: **Ing. Alena Michalová**

tajomníčka FCHPT STU

**Mgr. Peter Miklovič, PhD.**

tajomník FEI STU

Zdôvodnenie: Zabezpečenie stravovania pre pracovníkov FCHPT STU a FEI STU

Návrh uznesenia: Akademický senát STU schvaľuje návrh na uzatvorenie dodatku ku koncesnej zmluve.

**DÔVODOVÁ SPRÁVA**

1. Zámerom dodatku ku koncesnej zmluve za FEI STU je vyriešiť a zosúladiť skutkový stav so znením koncesnej zmluvy, nakoľko za dva roky došlo k prebudovaniu priestorov bufetu na priestor pre pohotovostný výdaj stravy, ktorý bol zhotovený najmä, ale nie len za účelom zabezpečenia stravovania aj v čase, kedy podľa koncesnej zmluvy nie je zabezpečený výdaj obedov (podľa časti 3. PREVÁDZKOVANIE STRAVOVACEJ JEDNOTKY, bod 3.12: Koncesionár sa zaväzuje zabezpečiť vydávanie obedov Zamestnancom Obstarávateľa každý pracovný deň v čase minimálne od 11,00 hod. do 14,00 hod.). Z uvedeného dôvodu, je predmetom dodatku doplnenie Článku 1. ÚVODNÉ USTANOVENIA o pohotovostný výdaj stravy - bufet o výmere 123,00 m2 a zvýšenie úhrady za užívanie koncesného majetku podľa koncesnej zmluvy a počas koncesnej lehoty na úhradu vo výške 2 600,00 Eur (slovom: dvetisícšesťsto) mesačne za koncesný majetok, ktorý sa nachádza v Nebytových priestoroch na FEI.

2. Zámerom dodatku ku koncesnej zmluve za FCHPT STU po ukončení zmluvy s doterajším nájomcom je realizácia ekonomicky efektívneho a právne korektného riešenia prevádzky jedálne na FCHPT STU. K 1. decembru 2016 končí zmluvný vzťah s doterajším prevádzkovateľom stravovacích služieb firmou Slovgast a.s. Dôvodom je klesajúca úroveň služieb, potreba modernizácie kuchyne a zvýšenie komfortu a kapacity výdaja jedál. Realizácia zmluvy s koncesionárom predpokladá kompletnú rekonštrukciu jedálne a výmenu zastaraného technického vybavenia bez vstupnej investície zo strany fakulty. Koncesionár sa zaväzuje užívať a prevádzkovať koncesný majetok vo vlastnom mene, na vlastný účet, na vlastné nebezpečenstvo v rozsahu definovanom v zmluve. Za užívanie koncesného majetku bude koncesionár uhrádzať obstarávateľovi úhradu vo výške 2 000,00 Eur (slovom: dvetisíc) za koncesný majetok, ktorý sa nachádza v nebytových priestoroch na FCHPT. Právne stanovisko Advokátskej kancelárie JUDr. Petra Filipa, konštatuje súlad uvedeného postupu s právnym poriadkom SR.

Referencie na koncesionára:

Ministerstvo zdravotníctva SR na Limbová č.2

Národný onkologický ústav, Klenová 3019/1

Národný ústav srdcových a cievnych chorôb, Pod Krásnou hôrkou 7185/1

Prírodovedecká fakulta UK, Ilkovičova 3278/6